മകരവിളക്കിനോടനുബന്ധിച്ച് ശബരിമലയില് പ്രതിദിനം 25,000 പേര്ക്ക് പ്രവേശനം തിരുവനന്തപുരം: പ്രതിദിനം 25,000 പേരെ വരെ ശബരിമലയില് മണ്ഡല മകരവിളക്കിനോടനുബന്ധിച്ച് പ്രവേശിപ്പിക്കാന് തീരുമാനം ആയി. ഈ തീരുമാനം എടുത്തത് മുഖ്യമന്ത്രി പിണറായി വിജയന്റെ അധ്യക്ഷതയില് ചേര്ന്ന അവലോകന യോഗത്തിലാണ്. വെര്ച്വല് ക്യൂ സംവിധാനത്തോടെ 10 വയസിന് താഴെയും 65 വയസിന് മുകളിലുമുള്ള തീര്ഥാടകര്ക്കും പ്രവേശനം അനുവദിക്കും. കൂടാതെ രണ്ട് ഡോസ് കോവിഡ് വാക്സിന് എടുത്തവര് അല്ലെങ്കില് ആര്ടിപിസിആര് നെഗറ്റീവ് സര്ട്ടിഫിക്കറ്റ് ഹാജരാക്കുന്നവര്ക്കാവും പ്രവേശനം നല്കുക. എല്ലാ കോവിഡ് മാനദണ്ഡങ്ങളും പരിഗണിച്ചു മാത്രമേ പ്രവേശനം അനുവദിക്കുകയുള്ളൂ.